Resolució 377/2017, de 20 de novembre
Administració: Ajuntament de Sant Vicenç dels Horts
Còpia de l'autorització dels dispositius de videovigilància.
No és admissible que aquesta inactivitat contumaç de l'Administració, que no atén en termini la sol·licitud d'informació de la persona reclamant, ni el requeriment d'informe de la GAIP, pugui continuar demorant l'accés a una informació a la qual la persona reclamant té sens dubte dret.
Nombre d'expedient de la reclamació: 429/2017.
La informació sol·licitada (còpia de les autoritzacions de les càmeres de videovigilància de determinats espais públics del municipi) és sens dubte informació pública, en el sentit que dona a aquest terme l'article 2.b LTAIPBG: informació elaborada per l'Administració pública o que està en el seu poder i la que és objecte d'aquesta reclamació ha d'estar en poder de l'Ajuntament que ha instal·lat les càmeres.
Segons els antecedents ha vençut àmpliament el termini previst per l'article 33.4 RGAIP perquè l'Ajuntament emeti l'informe requerit per la GAIP, sense que l'hagi tramitat.
En aquest cas no sembla que l'informe municipal sigui essencial per a la Resolució, ja que l'objecte de la sol·licitud és clar, el temps transcorregut des de la seva presentació és més que prolongat, fins al punt d'haver transcorregut àmpliament el termini previst per l'article 33 LTAIPBG perquè l'Ajuntament hagi de resoldre-la i no és admissible que aquesta inactivitat contumaç de l'Administració, que no atén a termini la sol·licitud d'informació de la persona reclamant, ni el requeriment d'informe de la GAIP, pugui continuar demorant l'accés a una informació a la qual la persona reclamant té per sens dubte dret.
En conseqüència, procedeix reconèixer el dret d'accés a la informació sol·licitada i requerir a l'Ajuntament que li faciliti les còpies sol·licitades, sense perjudici de la possibilitat que té l'administració municipal de condicionar aquesta documentació a la contraprestació econòmica prevista per l'article 37 LTAIPBG, si escau.
L'article 43.5 LTAIPBG estableix que "l'Administració ha de comunicar a la Comissió les actuacions realitzades per a executar els acords de mediació i per donar compliment a les resolucions dictades per la Comissió".
Sobre la base d'aquestes comunicacions i de les efectuades per les persones interessades, la GAIP ha de fer seguiment del compliment de les seves resolucions, d'acord amb el que preveuen els articles 48 i següents RGAIP i per l'apartat 30 del seu Manual de reclamació, podent adoptar les mesures que allà es preveuen en cas d'incompliment.
L'article 44 LTAIPBG preveu que les resolucions de la GAIP es publicaran al portal de la Comissió previst per l'article 25 RGAIP, prèvia dissociació de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 20 de novembre de 2017, resol:
Els terminis donats en aquesta Resolució per lliurar la informació s'han de comptar en dies hàbils (descomptant festius i dissabtes) i comencen a partir de l'endemà de la recepció de la notificació per l'Administració reclamada.
Contra aquesta resolució, que posa fi a la via administrativa, es pot interposar recurs contenciós-administratiu davant el Tribunal Superior de Justícia de Catalunya, en el termini de dos mesos a partir de l'endemà de la notificació, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.